CELEX: 62013CN0116
Language: ro
Date: 2013-03-11 00:00:00
Title: Cauza C-116/13: Cerere de decizie preliminară introdusă de Juzgado de Primera Instancia n °17 de Palma de Mallorca (Spania) la 11 martie 2013 — Banco de Valencia SA/Joaquín Valldeperas Tortosa, María Ángeles Miret Jaume

15.6.2013   
            
            
               RO
            
            
               Jurnalul Oficial al Uniunii Europene
            
            
               C 171/10
            
         Cerere de decizie preliminară introdusă de Juzgado de Primera Instancia no 17 de Palma de Mallorca (Spania) la 11 martie 2013 — Banco de Valencia SA/Joaquín Valldeperas Tortosa, María Ángeles Miret Jaume
   (Cauza C-116/13)
   2013/C 171/18
   Limba de procedură: spaniola
   
      Instanța de trimitere
   
   Juzgado de Primera Instancia nr. 17 de Palma de Mallorca
   
      Părțile din procedura principală
   
   
      Reclamantă: Banco de Valencia SA
   
      Pârâți: Joaquín Valldeperas Tortosa, María Ángeles Miret Jaume
   
      Întrebările preliminare
   
   
               1.
            
            
               Procedura spaniolă de executare ipotecară respectă articolul 7 din Directiva 93/13/CEE (1), având în vedere că nu permite instanței, atunci când se pronunță cu privire la încuviințarea executării, să verifice din oficiu o clauză de exigibilitate anticipată a împrumutului la inițiativa exclusivă a băncii, care este considerată abuzivă atât în sine, cât și în cazul concret din speță și care este indispensabilă pentru a conferi instituției creditoare posibilitatea de a iniția această procedură de executare privilegiată?
            
         
               2.
            
            
               Din aceeași perspectivă a articolului 7 din Directiva 93/13/CEE, care trebuie să fie întinderea intervenției instanței în raport cu clauza menționată atunci când aceasta trebuie să dispună încuviințarea executării în cadrul procedurii de executare ipotecară?
            
         
               3.
            
            
               O clauză contractuală care permite instituției financiare creditoare să rezilieze unilateral contractul de împrumut pentru motive pur obiective, unele dintre acestea fără nicio legătură cu contractul și, în speță, ca urmare a neplății a patru rate lunare, poate fi considerată, în sine și în cazul specific din speță, abuzivă din perspectiva articolului 3 alineatele (1) și (3) din Directiva 93/13 CEE, precum și a punctului 1 literele (e) și (g) și a punctului 2 litera (a) din Anexa la aceasta?
            
         
      (1)  Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (JO L 95, p. 29, Ediție specială, 15/vol. 2, p. 273).